
Nr.9973/11.09.2026
PUBLICAȚIE DE CONCURS
În conformitate cu prevederile Legii 66/2026 art. II  si ale H.G. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fondurile publice, cu modificările și completările ulterioare și ale O.M.S. nr. 1470/2011 pentru aprobarea criteriilor privind angajarea și promovarea în funcții, grade și trepte profesionale a personalului contractual din unitățile sanitare publice din sectorul sanitar, cu modificările și completările ulterioare, Spitalul Municipal Oltenița organizează concurs/examen pentru ocuparea  pe perioadă nedeterminată cu normă întreagă, cu durata timpului de lucru de 8 ore/zi, 40 ore/săptămână, a funcțiilor contractuale vacante de execuție, după cum urmează:
· 1 post asistent medical principal generalist cu diplomă de studii postliceale, vechime minim 5 ani în specialitatea studiilor pentru sectia de pediatrie
·   1 post asistent medical generalist, cu diplomă de studii postliceale, vechime minim 6 luni în specialitatea studiilor pentru sectia de pediatrie
· 1 post asistent medical Debutant cu diplomă de studii postliceale, pentru sectia de pediatrie ( obligatoriu se va obtine in decurs de un an diploma de asistent de dietetica)

Condiții generale de participare la concurs:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie saude serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).


Condiții specifice de participare la concurs:
1. Pentru postul de asistent medical generalist PRINCIPAL
· diplomă de școală sanitară postliceală sau diplomă de studii postliceale prin echivalare conform H.G. 797/1997 privind echivalarea studiilor absolvenților liceului sanitar;

· certificat de membru O.A.M.M.R. însoțit de aviz de libera practica eliberat de O.A.M.M.R., în termen;

· polița de asigurare malpraxis, în termen;

· diploma de bacalaureat;

· vechime în specialitatea studiilor minim 5 ani.

2. Pentru postul de asistent medical generalist:
· diplomă de școală sanitară postliceală sau diplomă de studii postliceale prin echivalare conform H.G. 797/1997 privind echivalarea studiilor absolvenților liceului sanitar;
· certificat de membru O.A.M.M.R. însoțit de aviz de libera practica eliberat de O.A.M.M.R., în termen;

· polița de asigurare malpraxis, în termen;

· diploma de bacalaureat;

· vechime în specialitatea studiilor minim 6 luni.

3.  Pentru postul de asistent medical generalist debutant
· diplomă de școală sanitară postliceală sau diplomă de studii postliceale prin echivalare conform H.G. 797/1997 privind echivalarea studiilor absolvenților liceului sanitar;

· certificat de membru O.A.M.M.R. însoțit de aviz de libera practica eliberat de O.A.M.M.R., în termen sau adeverinta eliberata de OAMMR 
· polița de asigurare malpraxis, în termen;

· diploma de bacalaureat;

· vechime în specialitatea studiilor nu este necesara.

Concursul constă în 3 etape succesive, și anume:
· Selecția dosarelor;

· Proba scrisă – subiecte din bibliografia/tematica afișată;

· Proba interviu – se va susține o proba orala după un plan 
 stabilit de comisia de concurs.

Probele se susțin în limba română.

Promovarea probei scrise este obligatorie pentru susținerea probei practice.

Promovarea probei practice este obligatorie pentru promovarea concursului.

Fiecare probă a concursului va fi notată cu maximum 100 puncte.

Pentru a fi declarați admiși, candidații trebuie să obțină minimum 50 puncte în cazul concursului organizat pentru ocuparea funcțiilor contractuale de execuție.
Punctajul final se calculează ca medie aritmetică a punctajelor obținute la poba scrisă și proba practica. Stabilirea candidaților care urmează să ocupe posturile vacante se va face în ordinea mediei generale, determinate pe baza mediei aritmetice a notelor obținute la fiecare probă. La rezultatele finale egale, are prioritate candidatul care a obținut nota cea mai mare la proba scrisă, iar dacă egalitatea se menține, candidații aflați în această situație vor fi invitați din nou la inteviu, în urma căruia comisia de concurs va decide asupra candidatului câștigător.

Dosarul de înscriere la concurs va conține următoarele acte:
a) formular de înscriere la concurs, conform modelului prevăzut la nr. 2 la H.G. 1336/2022;

b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; (adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii);
i) curriculum vitae, model comun european;
j) livret militar, acolo unde este cazul – copie;
k) informare privind protecția datelor cu caracter personal.


În conformitate cu prevederile Legii 9/2023 pentru întocmirea dosarului de înscriere candidații vor prezenta toate documentele în original. Copiile documentelor se vor realiza și certifica cu mențiunea “conform cu originalul” de către secretarul comisiei de concurs.


Actele vor fi îndosariate în ordinea enumerată mai sus.

Bibilografia și tematica se află afișată pe site-ul unității la adresa www.spitaloltenita.ro.

Concursul se va desfășura la sediul unității, astfel:
Pentru posturile de asistent medical generalist 
14.09.2026 – 25.09.2026 – depunerea dosarelor


Dosarele de participare la concurs se depun la Compartimentul RUNOS al Spitalului Municipal Oltenița din strada Argeșului, nr. 134, în perioada 14.09.2026 – 25.09.2026, între orele 10.00 – 13.00.

Data limită de depunerea a dosarelor de concurs este 25.09.2026, ora 13.00.
28.09.2026 – Selecția dosarelor de candidați.

· 28.09.2026 până la ora 14.00 – afișare rezultate selecție dosare de concurs pe baza îndeplinirii condițiilor de participare la concurs (se vor afișa cu mențiunea “ADMIS” sau “RESPINS”);
· 29.02.2026 până la ora 14.00 – depunere contestație selecție dosare concurs;
· 30.09.2026 până la ora 14.00 – soluționare contestații, afișare rezultate contestații selecție dosare și afișare rezultate finale selecție dosare.

05.10.2026 – Proba scrisă începând cu ora 10.00.

· 05.10.2026 până la ora 15.00 – afișare rezultate proba scrisă;
· 06.10.2026 până la ora 15.00 – depunere contestație proba scrisă;
· 07.10.2026 până la ora 15.00 – soluționare contestații, afișare rezultate contestații proba scrisă și afișare rezultate finale proba scrisă.

09.10.2026 – Proba interviu începând cu ora 10.00.

· 09.10.2026 până la ora 14.00 – afișare rezultate Proba interviu;
· 12.10.2026 până la ora 14.00 – depunere contestație Proba interviu;
· 13.10.2026 până la ora 14.00 – soluționare contestații, afișare rezultate contestații Proba interviu și afișare rezultate finale Proba interviu 
14.10.2026– Afișare rezultate finale până la ora 14.00.

Prezentarea la post.


Candidatul declarat "admis" la concursul de ocupare a unui post vacant corespunzător unei funcţii contractuale este obligat să se prezinte la post în termen de 15 zile calendaristice de la data afişării rezultatelor finale.


Prin excepţie de la prevederile de mai sus, în urma formulării unei cereri scrise şi temeinic motivate, candidatul declarat "admis" la concurs poate solicita, în termen de 3 zile lucrătoare de la afişarea rezultatului final al concursului, un alt termen de prezentare la post care nu poate depăşi termenul de preaviz prevăzut pentru demisie în Legea nr. 53/2003 - Codul muncii, republicată, cu modificările şi completările ulterioare, de la data afişării rezultatelor finale ale concursului.

În cazul neprezentării la post la termenul stabilit și în lipsa unei înștiințări potrivit celor menționate mai sus, postul este declarant vacant, urmând să se comunice candidatului care a obţinut nota finală imediat inferioară posibilitatea de a ocupa postul respectiv.
Manager,

Onofrei Costel Cristinel









Inspector de specialitate,









Eftene Ioana Raluca

BIBLIOGRAFIE ȘI TEMATICĂ:
1. Tratar de ingrijiri medicale pentru Asistenti medicali generalisti, Profesor Doctor Marcean Crin. Editura Universitara Carol Davila Buc. 2021
Capitolul I. Afectiuni ale aparatuli respirator, nursing in afectiunile aparatului respirator.

1. Bronsita acuta

2. Astmul bronsic

3. Bronhopneumopatia obstructive cronica

4. Bronsiectazia

5. Insufucienta respiratorie 
Capitolul II.  . Afectiuni ale aparatuli cardiovascular , nursing in afectiunile aparatului cardiovascular.
1. Endocardite

2. Miocardite

3. Sincopa si lipotimia

4. Insuficienta Mitrala si aortica

5. Bolile congenitale ale inimii

 Capitolul III. Afectiuni ale aparatuli  digestive, nursing in afectiunile aparatului digestiv.
1. Boala de reflux gastroesofagian

2. Ulcerul gastroduodenal

3. Colecistita acuta

  Afectiuni ale aparatuli  excretor nursing in afectiunile aparatului excretor.

1. Glomerulo-nefrita acuta difuza

2. Sindrom nefrotic

3. Insuficienta renala acuta

4. Infectia urinara joasa si inalta

5. Litiaza renala

2. -Codul de etică şi deontologie al asistentului medical;

-Ordonanţa de Urgenţă a Guvernului nr. 144/28.10.2008 privind exercitarea profesiei de asistent medical generalist, a profesiei de moaşă şi a profesiei de asistent medical, precum si organizarea şi funcţionarea Ordinului Asistenţilor Medicali Generalişti, Moaşelor şi Asistenţilor Medicali din România, publicată în Monitorul Oficial al României, partea I, nr.785 din 24.11.2008, cu modificările şi completările ulterioare;

-Cap, I - Exercitarea profesiei de asistent rnedical generalist, a profesiei de moasa si a  profesiei de asistent medical

3. O.M.S Nr. 1101/2016 din 30 septembrie 2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare;

-Obiective 

-Definitii

-Precautiuni standard

-Masuri minime obligatorii pentru prevenirea si limiterea infectiilor asociate

4. Ordinul nr. 1761/2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, tehnicii de lucru şi interpretare pentru testele de evaluare a eficienţei procedurii de curăţenie şi dezinfecţie, procedurilor recomandate pentru dezinfecţia mâinilor, în funcţie de nivelul de risc, metodelor de aplicare a dezinfectantelor chimice în funcţie de suportul care urmează să fie tratat şi a metodelor de evaluare a derulării şi eficienţei procesului de sterilizare, cu modificările şi completările ulterioare;

- Cap. I: Definiții

- Cap. Il: Curățarea 

 -Cap. III; Dezinfectia

- Cap. IV: Sterilizarea

5. O.M.S. Nr.1226/2012 pentru aprobarea Normelor tehnice privind gestionarea deşeurilor rezultate din activităţi medicale

-ANEXA l- NORME TEHNICE privind gestionarea deșeurilor rezultate din activitile medicale

  - Cap II: Definiții

- Cap. III: Clasificări

 -Cap. V: Colectarea la locul de producere (sursa)

- Cap. VI: Ambalarea deșeurilor

- Cap. VII: Stocarea temporara a deșeurilor rezultate din activitățile medicale

- Cap, VIII: Transportul deșeurilor rezultate din activitatile medicale

- Cap. X: Evidenţa cantitatilor de deșeuri produse de unitatea sanitara

 -Cap, XII: Responsabiltati in domeniul gestionării deșeurilor rezultate din activitățile  medicale
6. O.M.S. nr. 1410/2016 privind aprobarea Normelor de aplicare a Legii drepturilor pacientului nr. 46/2003.

-Drepturile pacientului la informatia medicala

-Consimţământul pacientului privind intervenţia medicală
-Dreptul la confidenţialitatea informaţiilor şi viaţa privată a pacientului
-Drepturile pacientului la tratament şi îngrijiri medicale
7. REGULAMENT U.E. nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).

Manager,                                                                Inspector de specialitate                                      
Onofrei Costel Cristinel                                          Eftene Ioana Raluca

